Bolesť
Dobrý deň, aké analgetika môžem používať keď beriem sertralin actavis na panickú poruchu trápi ma bolesť hlavy. Ďakujem za odpoveď
Dobrý deň.
Ďakujeme za Vašu otázku.
Medzi voľnopredajnými liekmi, ktoré sa používajú na tíšenie bolesti, nie je na trhu dostupný žiaden, ktorého užívanie by bolo úplne bezpečné počas liečby liekom s účinnou látkou sertralín. Pri súčasnom užívaní lieku Sertralin spolu s liekom obsahujúcim paracetamol (Paralen, Panadol, a.i.) môže dôjsť k zvýšeniu účinku paracetamolu, vrátane zosilnenia jeho vedľajších účinkov. V prípade podávania nesteroidných protizápalových liekov (naproxen, ibuprofen, diklofenak, a pod.) môže taktiež dôjsť k zosilneniu ich účinku, vrátane zvýšenia rizika vzniku vedľajších účinkov. Z tohto dôvodu sa odporúča pri súčasnom užívaní postupovať s opatrnosťou. V prípade tlmenia bolesti je preto vhodné užívať čo najnižšie dávky analgetika, napríklad ibuprofénu, čo najkratší čas.
Prajem pekný zvyšok dňa.
S pozdravom
Mgr. Barbora Bičanovská